અર્થાત્‌ શંકરાચાર્યજીએ ચાર વેદનું અધ્યયન આઠમા વર્ષે, સર્વશાસ્ત્રજ્ઞપણું બાર વર્ષે અને સોળમા વર્ષે પ્રસ્થાનત્રયી ઉપરનાં ભાષ્ય તદુપરાંત નાનામોટા સુંદર પ્રમાણગ્રંથો, મધુરતમ વાણીમાં સ્તોત્રો રચ્યા ! ખૂબ નાની વયે તેમણે નાસ્તિક અને અવૈદિક વિચારધારાઓની સામે જંગ છેડ્યો હતો. શ્રીજીમહારાજે સાત વર્ષની વયે વેદો ઉપનિષદોનો આમૂલ અભ્યાસ કરી લીધો હતો અને નવ વર્ષની બાલ્યવયે કાશીની સભા જીતી અને ૨૧ વર્ષની વયે તો એક અદ્‌ભુત સંપ્રદાય સ્થાપી દીધો! અને આ યુગનું ઉદાહરણ લઈએ તો ૩૬ વર્ષની ઉંમરે આઈનસ્ટાઈનને નોબલ પ્રાઈઝ મળેલું.